Вруток
Вруток () е село в Северна Македония в община Гостивар.

География 

Селото е разположено на 5 километра югозападно от град Гостивар в областта Горни Полог в подножието на Ничпурската планина. При Вруток са изворите на най-голямата македонска река – Вардар. В селото се намира най-голямата водноелектическа централа в Северна Македония – ВЕЦ „Вруток“, част от хидросистемата „Маврово“. Поклонническите и историческите забелижителности включват средновековния манастир „Свети Мина“ и църквата „Свети Архангел Михаил“.

История 

Първото споменаване на Вруток е в хрисовула на сръбския крал Стефан Урош II Милутин от 1300 година, даден на Виргинския манастир „Свети Георги“ в Скопие

В началото на XIX век Вруток е чисто българско село в Гостиварска нахия на Тетовска кааза на Османската империя. Според данните на поручик Скалон от руското консулство в Битоля в 1867 – 1868 година във Вруток има 30 чисто български къщи. Постепенно в селото започват да се заселват и албанци и 1900 година според статистиката на Васил Кънчов („Македония. Етнография и статистика“) Вруток има 460 жители българи християни, 300 арнаути мохамедани и 24 цигани. Андрей Стоянов, учителствал в Тетово от 1886 до 1894 година, пише за селото:

В селото съществува българско училище.През учебната 1899/1900 година българското училище се посещава от общо 30 ученици с 1 учител.

Според патриаршеския митрополит Фирмилиан в 1902 година в селото има 35 сръбски патриаршистки къщи. В 1905 година всички християнски жители на Вруток са привърженици на Българската екзархия.

Според секретаря на екзархията Димитър Мишев („La Macédoine et sa Population Chrétienne“) през 1905 година в селото има 480 българи екзархисти и функционира българско училище.

В телеграма изпратена до председателя на Парламента по спорните черкви и училища в Македония и Одринско в 1909 година пише:

 

Според секретен доклад на българското консулство в Скопие 24 от 69 християнски къщи в селото през 1906 година под натиска на сръбската пропаганда в Македония признават Цариградската патриаршия.

По време на Балканската война в 1912 година 14 души от селото се включват като доброволци в Македоно-одринското опълчение.

В 1913 година селото попада в Сърбия. За кратко е освободено от българската войска по време на Първата световна война, за да бъде върнато в Кралството на сърби хървати и словенци по Ньойския договор.

Според Афанасий Селишчев в 1929 година Вруток е център на община с четири села в Горноположкия срез и има 162 къщи с 938 жители българи и албанци.

Според преброяването от 2002 година селото има 1127 жители.

До 2004 година селото е център на самостоятелна община.

Личности 
 Родени във Вруток
 Аркадий Поптомов (1873-1944), български екзархийски свещеник 
  Богоя (Благоя) Аврамов Янев, македоно-одрински опълченец, хлебар; III отделение; 1-а рота на 2-а Скопска дружина; 1.X.1912 г. убит
  Георги Синадинов Спасенов, македоно-одрински опълченец, 36 годишен; бозаджия; IV отделение; 1-а рота на 2-а Скопска дружина; 20.IX.1912 г. – неизвестно; ранен 20 – 21.VI.1913 г. при Пониква
  Груне Яков Сталев, македоно-одрински опълченец, 35 годишен; бозаджия; 1-а рота на 2-а Скопска дружина; 18.IX.1912 г. – неизвестно
   Младен Сърбиновски (р. 1958), българин, писател от Северна Македония
  Йован Трифуноски (1914 – 1997), сръбски учен
  Йовчо Търпев Янев, македоно-одрински опълченец, 32 годишен; бозаджия; II отделение; 1-а рота на 2-а Скопска дружина; неизвестно – 26.I.1913 г. убит
  Лефко Теофилов Спасенов, македоно-одрински опълченец, 39 годишен; бозаджия; 1-а рота на 2-а Скопска дружина; 1.X.1912 г. – неизвестно
  Марко Серафимов Стефанов, македоно-одрински опълченец, 1-а рота на 2-а Скопска дружина; 18.09.1912 г. – неизвестно
  Саве Сотиров Петров, македоно-одрински опълченец, 18 годишен; бозаджия; II отделение; 1-а рота на 2-а Скопска дружина; 20.IX.1912 г. – неизвестно
  Саве Трайчев Арсенов, македоно-одрински опълченец, 46-годишен, 1 рота на 2 скопска дружина, носител на орден „За храброст“ IV степен
  Соломон Томов Ангелов, македоно-одрински опълченец, 1-а рота на 2-а Скопска дружина; 1.X.1912 г. – неизвестно
  Серги Божков Георгиев, македоно-одрински опълченец, 1-а рота на 2-а Скопска дружина; 18.XI.1912 г. – неизвестно
  Стоян Георгиев Давидков, македоно-одрински опълченец, 1-а рота на 2-а Скопска дружина; 20.IX.1912 г. – неизвестно, кръст „За храброст" IV степен
  Тодор Арсов Петров, македоно-одрински опълченец, 26 годишен; бозаджия; I клас; 1-а рота на 2-а Скопска дружина; 20.09.1912 г. – 26.01.1913 г.; убит при Шаркьой.
  Търпе Исаков Дрецков, македоно-одрински опълченец, 25 годишен; бозаджия; IV отделение; 1-а рота на 2-а Скопска дружина; 20.IX.1912 г. – неизвестно
  Филип Трифонов Лулковски (Лулков) – Примов (1871 – 1960), деец на ВМОРО , четник на Никола Андреев, , македоно-одрински опълченец, 1-а рота на 2-а Скопска дружина; 20.IX.1912 г. 
  Яков Змейкович (1840 – 1913), български учител

Литература 
 Младен Сърбиновски. Ламент над Вруток 
 Трайко Божков. Спомени за село Вруток
 Видоески, Божидар. Вруток (Общеславянский лингвистический атлас 92). Fonološki opisi srpsko hrvatskih, slovenačkih i makedonskih govora ubuhvačenih Opšteslovenskim lingvističkim atlasom. Knjiga I. Sarajevo: Akademija nauka i umjetnosti Bosne i Hercegovine, 1981, сТР. 639 – 645.

Външни препратки 
 Народна песен от Вруток, в: Моллов, Тодор. Български фолклорни мотиви, т. ІІІ Юнашки песни

Бележки 

Села в община Гостивар